प्लेयर्स टु वाच : गोरान पान्डेभ र जर्जिनियो विज्‍नाल्डम
युरो २०२० अन्तर्गत बिहीबार ३ वटा खेल हुँदैछन् । पहिलो खेलमा साँझ ६ : ४५ बजे बुखारेस्टमा युक्रेनविरुद्ध उत्तरी मेसेडोनियाले प्रतिस्पर्धा गर्नेछ । त्यस्तै राति ९ : ४५ बजे कोपनहेगनमा डेनमार्कविरुद्ध बेल्जियम र १२ : ४५ मा रोममा हुने खेलमा नेदरल्यान्ड्सविरुद्ध अस्ट्रियाले प्रतिस्पर्धा गर्नेछ ।
काठमाडौँ — युरो २०२० अन्तर्गत बिहीबार ३ वटा खेल हुँदैछन् । पहिलो खेलमा साँझ ६ : ४५ बजे बुखारेस्टमा युक्रेनविरुद्ध उत्तरी मेसेडोनियाले प्रतिस्पर्धा गर्नेछ । त्यस्तै राति ९ : ४५ बजे कोपनहेगनमा डेनमार्कविरुद्ध बेल्जियम र १२ : ४५ मा रोममा हुने खेलमा नेदरल्यान्ड्सविरुद्ध अस्ट्रियाले प्रतिस्पर्धा गर्नेछ ।आजको 'प्लेयर्स टु वाच' मा हामीले उत्तरी मेसेडोनियाका गोरान पान्डेभ र नेदरल्यान्ड्स जर्जियो विज्नाल्डमलाई छानेका छौं ।गोरान पान्डेभ (उत्तरी मेसेडोनिया)युगोस्लाभियाबाट सन् १९९१ मा अलग भएको उत्तरी मेसेडोनियाले २००१ देखि अन्तर्राष्ट्रिय फुटबल खेल्न लागेको हो । यो २० वर्षको मेसेडोनियाको अन्तर्राष्ट्रिय फुटबल यात्रामा निरन्तर छन् टोलीका स्ट्राइकर गोरान पाण्डेभ । यसक्रममा उनले १ सय २० खेल खेल्दै ३८ गोल गरिसकेका छन् । उनले जर्जियाविरुद्धको प्लेअफमा निर्णायक गोल गरेर मेसेडोनियालाई युरोपियन च्याम्पियनसिपमा ल्याएका थिए ।पहिलो पटक प्रमुख प्रतियोगिता खेलिरहेको मेसेडोनिया पहिलो खेलमा अस्ट्रियासँग ३–१ ले पराजित भए पनि पाण्डेभकै गोलमा उनले आफ्नो टोलीलाई एक समय खेल बराबरीमा ल्याएका थिए । बिहीबार युक्रेनविरुद्ध खेल्दा लाजियो र इन्टर मिलानबाट खेलिसकेका ३७ वर्षे पाण्डेभमै मेसेडोनियाको आशा रहनेछ । जर्जिनियो विज्नाल्डम (नेदरल्यान्ड्स)नेदरल्यान्ड्सका यी कप्तान अहिले चर्चामा छन् । लिभरपुल छाडेपछि ३० वर्षे उनी बार्सिलोना जाने चर्चा थियो, तर विज्नाल्डम खुला सरुवामार्फत पुगे पेरिस सेन्ट जर्मेन । अर्को नियमित कप्तान भर्जिल भान डाइक चोटका कारण खेल्न नसक्ने भएपछि उनले यस युरोमा नेदरल्यान्ड्सको कप्तानी गरिरहेका छन् । उनले नै युक्रेनविरुद्धको पहिलो खेलमा नेदरल्यान्ड्सका लागि पहिलो गोल गरेका थिए ।मिडफिल्डका यी क्रियाशील खेलाडीले नेदरल्यान्ड्सबाट ७६ खेलमा २३ गोल गरिसकेका छन् भने गोलका लागि पास मिलाउन उत्तिकै माहिर छन् ।